SMK ฟลอร์! หลังทุนติดลบ-ไตรมาส 1 พลิกขาดทุน 2.9 หมื่นลบ.
SMK ฟลอร์! หลังตลท.ขึ้นเครื่องหมาย “C” ส่วนผู้ถือหุ้นติดลบ 2.72 หมื่นลบ. โดยไตรมาส 1/65 พลิกขาดทุน 29,421.38 ลบ. เหตุจ่ายสำรองค่าสินไหมทดแทนจำนวน 23,855 ลบ.
SMK ฟลอร์! หลังตลท.ขึ้นเครื่องหมาย “C” ส่วนผู้ถือหุ้นต่ำกว่า 50%  โดยไตรมาส 1/65 พลิกขาดทุน 29,421.38 ลบ. เหตุจ่ายสำรองค่าสินไหมทดแทนจำนวน 23,855 ลบ.
25 พ.ค. 2565

ผู้สื่อข่าวรายงานว่า วันนี้ (25 พ.ค. 2565) ราคาหุ้น บริษัท สินมั่นคงประกันภัย จำกัด (มหาชน) หรือ SMK ณ เวลา 11:48 น. อ่อนตัวลงหนักจนฟลอร์มาอยู่ที่ระดับ 8.35 บาท ลบไป 3.55 บาท หรือลงไป 29.83% โดยทำจุดสูงสุดที่ 8.60 บาท และทำจุดต่ำสุดที่ 8.35 บาท ด้วยมูลค่าการซื้อขาย 3.93 ล้านบาท

โดยราคาหุ้น SMK โดนเทขายหนักจนลงมาฟลอร์จากแรงเทขายลดความเสี่ยง หลังจากตลาดหลักทรัพย์แห่งประเทศไทย (ตลท.) ขึ้นเครื่องหมาย C หลักทรัพย์ SMK ในวันที่ 25 พ.ค. 2565 เนื่องจากส่วนของผู้ถือหุ้น &lt; 50% ของทุนชำระแล้ว สำหรับงบการเงินไตรมาส 1/ 2565 สิ้นสุดวันที่ 31 มี.ค.65
อนึ่ง SMK ถูกขึ้นเครื่องหมาย C เมื่อวันที่ 20 พ.ค.65 เนื่องจากศาลรับคำร้องขอฟื้นฟูกิจการ ส่วนของผู้ถือหุ้น ณ วันที่ 31 มี.ค.2565 ขาดทุน 27,226  ล้านบาท
อย่างไรก็ตาม ตลท. ขอให้ผู้ลงทุนศึกษาข้อมูลด้วยความระมัดระวังก่อนตัดสินใจลงทุน โดยขอให้ศึกษาข้อมูลจากงบการเงินไตรมาส 1/2565 ของบริษัทที่นำส่งเมื่อวันที่ 23 พ.ค.65
ส่วนผลการดำเนินงานไตรมาส 1 สิ้นสุดวันที่ 31 มีนาคม 2565 บริษัทพลิกขาดทุนสุทธิ 29,421.38 ล้านบาท จากงวดเดียวกันของปีก่อนมีกำไรสุทธิ 176.23 ล้านบาท
โดย ณวันที่ 31 มีนาคม 2565 บริษัทมีประมาณการหนี้สินจากสัญญาประกันภัยจำนวน 35,146 ล้านบาท ประกอบด้วยสำรองค่าสินไหมทดแทนจำนวน 23,855 ล้านบาท สำรองเบี้ยประกันภัยที่ยังไม่ถือเป็นรายได้จำนวน 4,604 ล้านบาท และสำรองความเสี่ยงภัยที่ยังไม่สิ้นสุดจำนวน 6,375 ล้านบาท และยังมีข้อมูลความอ่อนไหวของความเสี่ยงภัยที่ยังไม่สิ้นสุดของกรมธรรม์ที่คุ้มครองการติดเชื้อไวรัสโคโรนา 2019 (COVID-19) ที่ระยะคุ้มครองส่วนใหญ่สิ้นสุดในเดือนเมษายน 2565